Projektas

LIETUVOS RESPUBLIKOS

IKITEISMINIO ADMINISTRACINIŲ GINČŲ NAGRINĖJIMO TVARKOS ĮSTATYMO NR. VIII-1031 2, 3, 5, 11 13, 14, 20 ir 21 STRAIPSNIŲ PAKEITIMO

ĮSTATYMAS

2022 m. d. Nr.

Vilnius

1 straipsnis. 2 straipsnio pakeitimas

Papildyti 2 straipsnį 4 dalimi:

„4. Jeigu pareiškėjo dalyvavimas posėdyje užtikrinamas naudojant informacines ir elektroninių ryšių technologijas (per vaizdo konferencijas, telekonferencijas ir kitaip), tokia byla Lietuvos administracinių ginčų komisijos pirmininko nustatyta tvarka gali būti perduodama nagrinėti bet kuriam Lietuvos administracinių ginčų komisijos teritoriniam padaliniui.“

2 straipsnis. 3 straipsnio pakeitimas

1. Papildyti 3 straipsnį 6 dalimi:

„6. Jei Lietuvos administracinių ginčų komisijos arba jos teritorinio padalinio narys dėl šio įstatymo 4 straipsnio 2 dalyje nurodytų tikslinių atostogų ar dėl kitų objektyvių priežasčių daugiau kaip šimtą dvidešimt kalendorinių dienų iš eilės negali ar negalės eiti šių pareigų, tačiau nėra šio straipsnio 3 ir 4 dalyse nurodytų pagrindų, dėl kurių Lietuvos administracinių ginčų komisijos arba jos teritorinio padalinio narys atleidžiamas nepasibaigus įgaliojimų laikui arba jo įgaliojimai nutrūksta, Vyriausybės nutarimu gali būti paskiriamas Lietuvos administracinių ginčų komisijos arba jos teritorinio padalinio nario pakaitinis narys. Šioje dalyje nurodytais atvejais Vyriausybės nutarimu Lietuvos administracinių ginčų komisijos pirmininko, komisijos pirmininko pavaduotojo, komisijos pirmininko pavaduotojo teritoriniame padalinyje pareigas pavedama laikinai eiti kitam Lietuvos administracinių ginčų komisijos arba jos teritorinio padalinio nariui, gali būti paskiriamas šio nario pakaitinis narys.“

2. Papildyti 3 straipsnį 7 dalimi:

„7. Šio straipsnio 6 dalyje nurodytas pakaitinis narys paskiriamas ar Lietuvos administracinių ginčų komisijos pirmininko, komisijos pirmininko pavaduotojo, komisijos pirmininko pavaduotojo teritoriniame padalinyje pareigas eiti pavedama laikotarpiui, kol esamas Lietuvos administracinių ginčų komisijos pirmininkas, komisijos pirmininko pavaduotojas, komisijos pirmininko pavaduotojas teritoriniame padalinyje ar kitas komisijos arba jos teritorinio padalinio narys negali eiti šių pareigų, kaip nurodyta šio straipsnio 6 dalyje, bet ne ilgiau kaip iki Lietuvos administracinių ginčų komisijos pirmininko, komisijos pirmininko pavaduotojo, komisijos pirmininko pavaduotojo teritoriniame padalinyje ar kito komisijos arba jos teritorinio padalinio nario, negalinčio eiti šių pareigų, įgaliojimų pabaigos.“

3. Papildyti 3 straipsnį 8 dalimi:

„8. Šio straipsnio 6 dalyje nurodytam pakaitiniam nariui mutatis mutandis taikomos šio įstatymo nuostatos, reglamentuojančios Lietuvos administracinių ginčų komisijos pirmininko, komisijos pirmininko pavaduotojo, komisijos pirmininko pavaduotojo teritoriniame padalinyje ar kito komisijos arba jos teritorinio padalinio nario veiklą ir statusą.“

3 straipsnis. 5 straipsnio pakeitimas

Papildyti 5 straipsnį 21 dalimi:

„21. Lietuvos administracinių ginčų komisija privaloma ikiteismine tvarka nagrinėja ginčus tarp asmens, pensiją ar išmoką mokančios institucijos ir Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) dėl Agentūros priimtų sprendimų.“

4 straipsnis. 11 straipsnio pakeitimas

Papildyti 11 straipsnį 21 dalimi:

„21. Kai nagrinėjamas ginčas tarp asmens, pensiją ar išmoką mokančios institucijos ir Agentūros dėl Agentūros priimtų sprendimų, administracinių ginčų komisijos nario, paskirto pranešėju byloje, ar administracinių ginčų komisijos sprendimu gali būti skiriamas ekspertas arba pavedama ekspertizės įstaigai atlikti ekspertizę. Šiuo atveju mutatis mutandis taikomos Administracinių bylų teisenos įstatymo 61 ir 62 straipsnių bei Lietuvos Respublikos teismo ekspertizės įstatymo nuostatos. Už paskirtą ekspertizę administracinių ginčų komisija apmoka iš einamiesiems metams administracinių ginčų komisijai skirtų valstybės biudžeto asignavimų.“

5 straipsnis. 13 straipsnio pakeitimas

Papildyti 13 straipsnį 6 dalimi:

„6. Bylos šalių procesinės teisės yra lygios. Bylos šalys turi teisę pareikšti nušalinimus ir prašymus, teikti įrodymus, dalyvauti tiriant įrodymus, užduoti klausimų kitoms bylos šalims, liudytojams, specialistams, ekspertams, duoti paaiškinimus, teikti savo argumentus ir samprotavimus, prieštarauti kitų bylos šalių prašymams, argumentams ir samprotavimams, gauti administracinių ginčų komisijos sprendimų, kurie priimami išsprendus bylą, kopijas, apskųsti administracinių ginčų komisijos sprendimus ir naudotis kitomis šio įstatymo suteiktomis teisėmis.“

6 straipsnis. 14 straipsnio pakeitimas

1.	Pakeisti 14 straipsnio 3 dalį ir ją išdėstyti taip:

„3. Prireikus gali būti organizuojami išvažiuojamieji administracinių ginčų komisijos posėdžiai. Bylos šalių, jų atstovų, liudytojo, specialisto, eksperto, vertėjo dalyvavimas administracinių ginčų komisijos posėdžiuose gali būti užtikrinamas naudojant informacines ir elektroninių ryšių technologijas (per vaizdo konferencijas, telekonferencijas ir kitaip). Lietuvos administracinių ginčų komisijos pirmininko nustatyta tvarka naudojant šias technologijas turi būti užtikrinamas patikimas bylos šalių, jų atstovų, liudytojo, specialisto, eksperto, vertėjo tapatybės nustatymas ir paaiškinimų, parodymų, klausimų bei prašymų pateikimo objektyvumas.“

2.	Pakeisti 14 straipsnio 9 dalį ir ją išdėstyti taip:

„9. Lietuvos administracinių ginčų komisijos pirmininkas, komisijos pirmininko pavaduotojas, komisijos pirmininko pavaduotojas teritoriniame padalinyje ar kitas komisijos arba jos teritorinio padalinio narys, taip pat specialistas, ekspertas, vertėjas ar posėdžio sekretorius negali dalyvauti nagrinėjant bylą ir privalo pareikšti, kad nusišalina, jeigu: jis yra bylos šalies giminaitis; jeigu jis arba jo giminaičiai yra tiesiogiai ar netiesiogiai suinteresuoti bylos baigtimi; yra kitokių aplinkybių, kurios gali sukelti abejonių dėl jo nešališkumo. Lietuvos administracinių ginčų komisijos pirmininkas, komisijos pirmininko pavaduotojas, komisijos pirmininko pavaduotojas teritoriniame padalinyje ar kitas komisijos arba jos teritorinio padalinio narys negali dalyvauti nagrinėjant bylą ir privalo pareikšti, kad nusišalina, jeigu jis toje byloje vykdė neteisminę mediaciją. Ekspertas taip pat negali dalyvauti nagrinėjant bylą Administracinių bylų teisenos įstatymo 44 straipsnio 3 dalies 1–3 punktuose nustatytais atvejais. Šioje dalyje nurodytais pagrindais nušalinimą gali pareikšti ir bylos šalys. Lietuvos administracinių ginčų komisijos pirmininko, komisijos pirmininko pavaduotojo, komisijos pirmininko pavaduotojo teritoriniame padalinyje ar kito (kitų) komisijos arba jos teritorinio padalinio nario (narių), specialisto, eksperto, vertėjo ar posėdžio sekretoriaus nušalinimo klausimas išsprendžiamas administracinių ginčų komisijos posėdyje, bylos šalims nedalyvaujant. Tai, kad specialistas, ekspertas, vertėjas ar posėdžio sekretorius dalyvavo anksčiau nagrinėjant tą bylą kaip specialistas, ekspertas, vertėjas ar posėdžio sekretorius, nėra pagrindas jį nušalinti.“

7 straipsnis. 20 straipsnio pakeitimas

Papildyti 20 straipsnio 1 dalį 4 punktu:

„4) panaikinti skundžiamą individualų administracinį aktą ar jo dalį ir įpareigoti viešojo administravimo subjektą per Komisijos nustatytą laiką priimti naują teisės aktų reikalavimus atitinkantį sprendimą.“

8 straipsnis. 21 straipsnio pakeitimas

Pakeisti 21 straipsnio 1 dalį ir ją išdėstyti taip:

„1. Administracinių ginčų komisija sustabdo bylos nagrinėjimą, Administracinių bylų teisenos įstatymo 100 straipsnio 1 dalies 13 punktuose nurodytais atvejais ir atitinkamai 101 straipsnio 1 ir 2 punktuose nustatytais terminais, taip pat jeigu, vadovaujantis šio įstatymo 11 straipsnio 21 dalimi, paskiriamas ekspertas arba pavedama ekspertizės įstaigai atlikti ekspertizę, – iki ekspertas arba ekspertizės įstaiga atliks ekspertizę.“

9 straipsnis. Įstatymo įsigaliojimas ir įgyvendinimas

1. Šis įstatymas, išskyrus šio straipsnio 2 dalį, įsigalioja 2023 m. liepos 1 d.

2. Lietuvos administracinių ginčų komisijos pirmininkas iki 2023 m. birželio 30 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas